“ผู้สูงอายุ-คนท้อง-คนอ้วน” แห่ฉีดวัคซีนโควิด ล้นสถานีกลางบางซื่อ หลังเปิด Walk-in วันแรก
3 กลุ่มผู้สูงอายุ-หญิงตั้งครรภ์-ผู้มีน้ำหนักตัวตั้งแต่ 100 กิโลกรัมขึ้นไป แห่ Walk-in ฉีดวัคซีน “โควิด” จนล้นสถานีกลาง “บางซื่อ”
3 กลุ่ม ผู้สูงอายุ-หญิงตั้งครรภ์-ผู้มีน้ำหนักตัวตั้งแต่ 100 กิโลกรัมขึ้นไป แห่ Walk-in ฉีดวัคซีน “โควิด” จนล้นสถานีกลาง “บางซื่อ”
22 ก.ค. 2564

ผู้สื่อข่าวรายงานว่า วันนี้ 22 ก.ค.2564 บรรยากาศการฉีดวัคซีนป้องกันโควิด-19 เข็มที่ 1 ให้กับประชาชน 3 กลุ่ม ประกอบด้วย 1. ผู้สูงอายุตั้งแต่  60  ปี ขึ้นไป (เกิด พ.ศ. 2504 ขึ้นไป) 2. หญิงตั้งครรภ์ ที่มีอายุครรภ์ตั้งแต่ 12 สัปดาห์ โดยมีใบรับรองแพทย์จากสถานพยาบาลที่รับฝากครรภ์ อนุญาตให้รับวัคซีนได้ และ 3. ผู้มีน้ำหนักตัวตั้งแต่ 100 กิโลกรัมขึ้นไป (อายุตั้งแต่ 18 ปีขึ้นไป) ที่บริเวณสถานีกลางบางซื่อ มีประชาชนไปเข้าแถวต่อคิว เพื่อรอรับการฉีดวัคซีนจำนวนมากจนล้นออกมาภายนอกอาคาร
โดยวานนี้ (21 ก.ค.) เฟซบุ๊ก CVC กลางบางซื่อ โพสต์ข้อความว่า เริ่มตั้งแต่วันที่  22 – 31 กรกฎาคม 2564 ศูนย์ฉีดวัคซีนกลางบางซื่อเปิดให้บริการ Walk in รับวัคซีนป้องกันโรคโควิด 19 เข็มที่ 1 เท่านั้นให้กับประชาชน 3 กลุ่ม ได้แก่ 1.  ผู้สูงอายุตั้งแต่  60  ปี ขึ้นไป (เกิด พ.ศ. 2504 ขึ้นไป) 2. หญิงตั้งครรภ์ ที่มีอายุครรภ์ตั้งแต่ 12 สัปดาห์ โดยมีใบรับรองแพทย์จากสถานพยาบาลที่รับฝากครรภ์ อนุญาตให้รับวัคซีนได้ 3. ผู้มีน้ำหนักตัวตั้งแต่ 100 กิโลกรัมขึ้นไป (อายุตั้งแต่ 18 ปีขึ้นไป)
ทั้งนี้ ไม่มีบริการฉีดวัคซีนให้ผู้ติดตามท่านสามารถเข้ารับบริการได้ที่ ศูนย์ฉีดวัคซีนกลางบางซื่อ ประตู 2,3,4 เวลา 9.00 – 17.00 น. ชนิดวัคซีน Astrazeneca